
Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



Η ΠΡΟΣΦΥΓΗ ΤΩΝ 56 ΠΟΛΙΤΩΝ ΣΤΟ ΣτΕ ΛΕΙΧΝΕΙ ΤΟ ΛΡΟΜΟ! 

ΦΤΑΝΕΙ Η ΣΤΙΓΜΗ ΤΟΥ ΤΕΛΟΥΣ ΓΙΑ ΤΟ 
ΠΕΡΙΒΑΛΛΟΝΤΙΚΟ ΕΓΚΛΗΜΑ ΜΕΛΙΣΣΛΝΙΛΗ 


Φτάνει η στιγμή του τέλους για το 
περιβαλλοντικό έγκλημα Μελισσα- 
νίδη 

Η προσφυγή των 56 πολιτών στο 
ΣτΕ δείχνει το δρόμο! 

Επειτα από σωρεία επιλήψιμων με- 
θοδευσεων και παρανομιών των 
υπηρεσιακών παραγόντων του 
υπουργείου Περιβάλλοντος, με την 
πλήρη κάλυψη τόσο της πολιτικής 
ηγεσίας Σταθάκη όσο και της κυβέρ¬ 
νησης ΣΥΡΙΖΑΝΕΛ, εκδόθηκε στις 
25 Ιούλη η Εγκριση και Αδεια Δόμη¬ 
σης του γηπέδου συμφερόντων Με- 
λισσανίδη στη Νέα Φιλαδέλφεια, με 
συγκύριους του έργου το ερασιτε¬ 
χνικό σωματείο ΑΕΚ και την Δικέφα¬ 
λος 1924 ΑΕ. Πρόκειται ασφαλώς 
για ένα τερατούργημα, του οποίου 
η νομιμότητα είναι προδήλως ανύ¬ 
παρκτη και με την πρώτη ματιά γί¬ 


νονται εμφανείς οι πιο τρανταχτές 
παρανομίες της. 

Ετσι, στην Αδεια Δόμησης εμφανί¬ 
ζεται ως ιδιοκτήτης το Ερασιτεχνικό 
Σωματείο ΑΕΚ, ενώ στην Εγκριση 
Δόμησης προστίθεται ως συγκύριος 
του έργου και η Δικέφαλος 1924 ΑΕ, 
συμφερόντων του πλιατσικολόγου 
μεγάλο καπιταλιστή. Από πού κι ως 
πού προέκυψε η συγκυριότητα, όταν 
τα προηγούμενα χρόνια εμφανιζό¬ 
ταν ως ο αποκλειστικός κύριος του 
έργου μόνο η Δικέφαλος 1924 ΑΕ 
ενώ και οι μέχρι τώρα μελέτες που 
είχαν κατατεθεί (Απόφαση Εγκρισης 
Περιβαλλοντικών Ορων και Απόφα¬ 
ση Εγκρισης Υψομετρικής Μελέτης, 
αρχιτεκτονική μελέτη του ΚΕΣΑ κτλ.) 
είχαν εγκριθεί μόνο ύστερα από αί¬ 
τηση της Δικέφαλος 1924 ΑΕ; Ιδού 
η απάντηση. Κατατέθηκε νέα αίτηση 
έγκρισης δόμησης από κοινού από 
ΑΕΚ και Δικέφαλος 
1924 ΑΕ, στις 2Θ Ιουλί¬ 
ου, μόλις 5 μέρες πριν 
εκδοθεί η άδεια! Ετσι, η 
έγκριση δόμησης, αφε¬ 
νός καθιστά παντελώς 
άκυρες τις προηγούμε¬ 
νες εγκρίσεις που είχαν 
ως μοναδικό κύριο του 
έργου τη «Δικέφαλος 
1924» ΑΕ ,και αφετέ¬ 
ρου συνιστά ένα ακόμη 
μνημείο κουρελιάσμα¬ 
τος της νομιμότητάς 
τους, την οποία δε δι¬ 
στάζουν να τσαλαπα- 
τήσουν όταν πρόκειται 
να εξυπηρετηθούν τα 
συμφέροντα ενός με¬ 
γάλο καπιταλιστή. 

Οι υπηρεσιακοί παρά¬ 
γοντες κατέληξαν στη 
σολομώντεια λύση της 
συγκυριότητας, καθώς 
το Αυτοτελές Τμήμα 
Νομοθετικής Πρωτο¬ 


βουλίας και Εργου του υπουργείου, 
στο οποίο είχαν απευθυνθεί παλαι- 
ότερα, δεν είχε απαντήσει θετικά ως 
προς τη νομιμοποίηση της ιδιωτικής 
εταρίας ως φορέα υλοποίησης του 
έργου. Επίσης, εκείνη την περίοδο το 
ιδιοκτησιακό καθεστώς βρισκόταν 
ακόμα υπό δικαστική εκκρεμότητα, 
καθώς δεν είχε εκδοθεί η απόφα¬ 
ση του Μονομελούς Πρωτοδικείου 
Αθηνών, στην οποία θα αναφερ¬ 
θούμε στη συνέχεια. Ομως και η 
...εφεύρεση της συγκυριότητας καθι¬ 
στά εξίσου παράνομη και άκυρη την 
εκδοθείσα άδεια, όπως άκυρο είναι 
(πλέον και με δικαστική βούλα) το 
παραχωρητήριο που «ενέκρινε» η 
Γενική Συνέλευση της Ερασιτεχνικής 
ΑΕΚ, στις 3.2.2Θ15, παραχωρώντας 
για 49 χρόνια τα δικαιώματά της 
επί του οικοπέδου στη «Δικέφαλος 
1924» ΑΕ. Οπως έχουμε αναφέρει 
και στο παρελθόν, το οικόπεδο έχει 
παραχωρηθεί στο ερασιτεχνικό σω¬ 
ματείο ΑΕΚ και η χρήση του μπορεί 
να είναι μόνο για κοινωφελή σκο¬ 
πό. Είναι, όπως λέγεται στη νομική 
γλώσσα, πράγμα εκτός συναλλαγής 
και απαγορεύεται να μεταβιβαστεί 
σε οποιονδήποτε τρίτον, πολλώ δε 
μάλλον σε ένα κερδοσκοπικό νομικό 
πρόσωπο ιδιωτικού δικαίου. 

Παρά τα προφανή διάτρητα χαρα¬ 
κτηριστικά της άδειας, το γεγονός 
προβλήθηκε από τα υπαλληλικά 
μέσα ως τεράστια επιτυχία του συ¬ 
στήματος Μελισσανίδη. Ακολού¬ 
θησαν η επίδειξη της άδειας στις 
γιγαντοθόνες του ΟΑΚΑ, ο ...αγια¬ 
σμός στο οικόπεδο, παρουσία του 
υπουργού Φλαμπουράρη, και μπό¬ 
λικη βιασύνη το θέμα να θεωρηθεί 
τετελεσμένο. 

Ολα αυτά μέχρι τις 2Θ Σεπτέμβρη, 
όταν σηκώθηκε κουρνιαχτός, ασύ¬ 
γκριτα μεγαλύτερος κι από αυτόν 
που σηκώνουν εδώ και περίπου 
τέσσερις μήνες οι μπουλντόζες του 


οικοπέδου στον φιλαδελφειώτικο 
ουρανό. Κι ήταν τόσο έντονος που 
στράβωσε για τα καλά την προπα¬ 
γάνδα του συστήματος Μελισσανί- 
δη, παρά τις συνεχείς διαβεβαιώσεις 
περί ...μη ανησυχίας. Το Μονομελές 
Πρωτοδικείο Αθηνών, το οποίο με 
την υπ αριθμ. 8048/2Θ17 απόφασή 
του έκανε δεκτές στο σύνολό τους 
την αγωγή και την πρόσθετη παρέμ¬ 
βαση που κατέθεσαν μέλη της Ερα¬ 
σιτεχνικής ΑΕΚ, ήρθε να επικυρώσει 
το προφανέστατο σκάνδαλο. Το δι¬ 
καστήριο έκρινε ως ανυπόστατη τη 
γενική συνέλευση της Ερασιτεχνικής 
ΑΕΚ, που πραγματοποιήθηκε στις 
3.2.2Θ15, επομένως ανυπόστατο και 
το παραχωρητήριο του οικοπέδου 
της ΑΕΚ προς την Δικέφαλος 1924 
ΑΕ. Δε χρειάστηκε καν να εξετάσει 
το παραχωρητήριο επί της ουσίας, 
καθώς οι όποιες αποφάσεις πάρ- 
θηκαν σε εκείνη τη «συνέλευση» 
θεωρούνται επίσης ανυπόστατες 
(κάτι περισσότερο από άκυρες: δεν 
υπάρχουν!). 

Κι όμως, παρά το γεγονός ότι δημο¬ 
σιεύτηκε απόφαση δικαστηρίου που 
ακυρώνει το παραχωρητήριο της 
«γενικής συνέλευσης» της Ερασι¬ 
τεχνικής, η άδεια αντί να ανακληθεί 
την επόμενη μέρα, βρίσκεται ακόμα 
σε ισχύ, βυθίζοντας τους υπεύθυ¬ 
νους έγκρισής της ακόμα πιο πολύ 
στις βαρύτατες ευθύνες που φέ¬ 
ρουν για το συγκεκριμένο έγκλημα. 
Για αυτό το τεράστιο σκάνδαλο σε 
βάρος της δημόσιας περιουσίας, με 
ένα οικόπεδο ιδιοκτησίας Ελληνικού 
Δημοσίου, το οποίο έχει παραχωρη¬ 
θεί στο Ερασιτεχνικό Σωματείο για 
την άσκηση κοινωφελούς σκοπού, 
να παραδίδεται χάρισμα στις ορέ¬ 
ξεις του καπιταλιστή Μελισσανίδη. 

Απέναντι σε αυτή την προοπτική, 
μια ακόμη πράξη αντίστασης ήρθε 
να κρατήσει ζωντανό τον αγώνα για 
την υπεράσπιση της πόλης και του 


Μια πόλη-εξάρτημα 
ενός ιδιωτικού γηπέδου 

Οι μάσκες έπεσαν! Η δημοσιοποίηση της 
πρώτης μελέτης υπογειοποίησης για το γή¬ 
πεδο Μελισσανίδη (περίπου 300 μέτρα στον 
άξονα Πατρ. Κωνσταντίνου-Φωκών) κατέ- 
δειξε πως η Νέα Φιλαδέλφεια - Νέα Χαλκη¬ 
δόνα προορίζεται να γίνει ένα εξάρτημα του 
φαραωνικού ρΓθ]θθΙ του μεγάλο καπιταλιστή 
Μελισσανίδη, που θα ξεκινά από το γήπεδο 
και το άλσος και θα φτάνει μέχρι τον Προ- 
μπονά, όπου θα κατασκευαστούν τα ΜαΙΙ. 

Πόλις πυρί μυχθίτωΙ Κυκλικοί κόμβοι στη 
Δεκελείας, κατάργηση των φαναριών, μια 
πόλη κομμένη στα δύο, κατάργηση της κυ- 
κλοφοριακής μελέτης του Λήμου, ο βίος των 
κατοίκων αβίωτος. Ακόμα και οι υποτελείς 
του ραάΓΟΠθ στα όργανα του Λήμου δεν 
τολμούν να ψηφίσουν υπέρ αυτής της κατα¬ 
στροφής. Φροντίζουν να απουσιάσουν από 
την ψηφοφορία ή κάνουν αποχή. 

Το καμπανάκι του κινδύνου χτυπάει τώρα 
πιο δυνατά. Το φίδι δεν κυοφορείται. Βγήκε 
από το αυγό και άρχισε να κόβει βόλτες κα¬ 
ταπίνοντας ό,τι βρει μπροστά του. 

Πενήντα έξι πολίτες απ’ όλη την Αττική αψή- 
φισαν φοβέρες και απειλές και προσέφυγαν 
στο ΣτΕ κατά του εγκληματικού σχεδίου. Το 
ελάχιστο που μπορούμε να κάνουμε είναι να 
σταθούμε ενεργά στο πλευρό τους. 



ΥΠΟΓΕΙΟ- 

ΠΟΙΗΣΗ 

ΕΡΓΟ 

ΤΛΦΟΠΛΛΚΛ 
ΓΙΛ ΤΗΝ ΠΟΛΗ 
ΜΛΣ 


Το "Χαμπέρι" κυκλοφορεί σε δύο χιλιάδες αντίτυπα και διανέμεται δωρεάν κι 
από χέρι σε χέρι. Αναζητήστε το στο αγαπημένο σας καφενείο και σε άλλα 
καταστήματα σε όλη την πόλη, κι αν δεν το βρείτε επικοινωνήστε μαζί μας. 
Η εφημερίδα συντάσσεται από ομάδα εργασίας της συνέλευσης του αυτο- 
διαχειριζόμενου κοινωνικού χώρου "Στρούγκα”. Τα ενυπόγραφα άρθρα εκ¬ 
φράζουν την άποψη των συντακτών τους. Για τις πολιτικές, κοινωνικές και 
πολιτιστικές δραστηριότητες της Στρούγκας μπορείτε να ενημερώνεστε από 
τις αφίσες στους τοίχους της πόλης και στην ηλεκτρονική διεύθυνση ΗϊΙρ:// 

Το Χαμπέρι 


άλσους της και να δυναμώσει την πάλη για τη ζωή 
και το δίκιο του τόπου μας. Την 1η Νοέμβρη, 56 
πολίτες της Αττικής, οι οποίοι αψήφησαν το κλί¬ 
μα τρομοκρατίας και τις απειλές των τελευταίων 
ετών, με νομικό παραστάτη τους τον Κώστα Πα- 
παδάκη, κατέθεσαν προσφυγή στο ΣτΕ με αίτημα 
την ακύρωσης της οικοδομικής άδειας, η οποία 
ορίστηκε να εκδικαστεί στις 7 Φλεβάρη του 2018. 
Κατατέθηκε, επίσης, και αίτηση αναστολής των 


εργασιών στο οικόπεδο, με σκοπό να αποτραπεί 
το επιχειρούμενο έγκλημα, η οποία αναμένεται να 
εξεταστεί σύντομα. 

Από τη μεριά μας, στηρίζουμε ολόψυχα αυτήν την 
κίνηση με κάθε υλικό, ηθικό και πολιτικό μέσο και 
καλούμε όλους τους κατοίκους της Νέας Φιλαδέλ- 
φειας-Νέας Χαλκηδόνας και των γύρω περιοχών, 
που βλέπουν τη ζωή τους να θυσιάζεται στο βωμό 


αδηφάγων κερδοσκοπικών συμφερόντων, να την 
αγκαλιάσουν με τη σειρά τους. Δε λυγίζουμε, δεν 
σταματάμε τον αγώνα. Μαζί με όλες τις αγωνι¬ 
στικές δυνάμεις της πόλης και τις συλλογικότητες 
του κινήματος συνεχίζουμε να στεκόμαστε πλάι σε 
όσους αγωνίζονται για την υπεράσπιση της πόλης 
και του άλσους. Ηρθε η ώρα να πάρουμε την κατά¬ 
σταση στα χέρια μας και να νικήσουμε. 


Παραθέτουμε παρακάτω το δελτίο τύπο που εξέδωσαν οι 56 πολίτες. 

ΔΕΛΤΙΟ ΤΥΠΟΥ 
Μ1-2017 

Αίτηση ακύρωσης στο ΣτΕ και αίτηση αναστολής της οι¬ 
κοδομικής άδειας για το γήπεδο Μελισσανίδη 

Πενήντα έξι πολίτες υπέβαλαν στο Συμβούλιο της Επικρατείας αίτηση ακύ¬ 
ρωσης της οικοδομικής άδειας (έγκριση δόμησης και άδεια δόμησης) του 
γηπέδου Μελισσανίδη στη Νέα Φιλαδέλφεια, συνεχίζοντας και στο νομικό 
επίπεδο τον αγώνα για την αποτροπή ενός περιβαλλοντικού εγκλήματος, 
με τεράστιες, διαρκείς και ανεπίστρεπτες κοινωνικές επιπτώσεις. 

Εναν αγώνα που κρατάει χρόνια τώρα (από τις αρχές της δεκαετίας του 
2ΘΘΘ, όταν απετράπη το σχέδιο Γρανίτσα) και ο οποίος τα τελευταία χρό¬ 
νια -εκτός των άλλων- βρέθηκε αντιμέτωπος με τη βία και την τρομοκρα¬ 
τία των «αγανακτισμένων οπαδών» του «ιδιωτικού στρατού του προέ¬ 
δρου», με επιθέσεις σε πολίτες, σε εκλεγμένους στην Τοπική Αυτοδιοίκηση, 
σε κοινωνικούς χώρους κτλ. 

Κάτοικοι της Νέας Φιλαδέλφειας και της Νέας Χαλκηδόνας, κάτοικοι γειτο¬ 
νικών περιοχών και πολίτες απ όλη την Αττική -ανάμεσά τους επιστήμονες, 
πανεπιστημιακοί, πολίτες με μακρά ενασχόληση με την υπεράσπιση του πε¬ 
ριβάλλοντος και των κοινωνικών δικαιωμάτων, εκλεγμένοι σε διοικήσεις 
συνδικαλιστικών οργάνων και επιστημονικών σωματείων (ΑΑΕΑΥ, ΟΑΜΕ, 
ΟΤΑ, Σύλλογο Αρχιτεκτόνων κτλ.), αιρετοί στο χώρο της αυτοδιοίκησης 
(μέλη του περιφερειακού συμβουλίου Αττικής και δημοτικών συμβουλί¬ 
ων)- υπογράφουν την αίτηση ακύρωσης και την αίτηση αναστολής. 

Ως νομικό τους παραστάτη έχουν ορίσει τον κ. Κώστα Παπαδάκη, ο οποί¬ 
ος στο παρελθόν είχε εκπροσωπήσει -με επιτυχία- την πλευρά των πολιτών 


που αγωνίζονταν για την ακύρωση του «σχεδίου Βωβού» στον Ελαιώνα. 

Η αίτηση ακύρωσης επικαλείται το γεγονός ότι εκδόθηκε οικοδομική άδεια 
σε ακίνητο εκτός συναλλαγής, με συγκύριο του έργου μια κερδοσκοπική 
ανώνυμη εταιρία (τη συμφερόντων Μελισσανίδη «Δικέφαλος 1924» - 
Κατασκευαστική Α.Ε.), γεγονός που συνεπάγεται εκτροπή από τον αρχικό 
σκοπό της παραχώρησης του οικοπέδου από το Ελληνικό Δημόσιο στην 
ΑΕΚ και παραβίαση του δημόσιου συμφέροντος, σε συνδυασμό με την πα¬ 
ντελή έλλειψη νομιμοποίησης στα πρόσωπα εκείνων που εμφανίζονται ως 
κύριοι και δικαιούχοι του έργου. 

Στους λόγους της αίτησης ακύρωσης περιλαμβάνονται επίσης: η επιδείνω¬ 
ση των οικιστικών όρων διαβίωσης των κατοίκων της ευρύτερης περιοχής 
Νέας Φιλαδέλφειας - Νέας Χαλκηδόνας, η παράκαμψη της διαδικασίας 
εκπόνησης Στρατηγικής Εκτίμησης Περιβαλλοντικών Επιπτώσεων, καθώς 
και η παραβίαση των καταστατικών σκοπών της Ερασιτεχνικής ΑΕΚ, με τη 
στέρηση των αθλητικών δραστηριοτήτων από όλα τα τμήματά της, προ- 
κειμένου να κατασκευαστεί ένα γήπεδο αποκλειστικά για επαγγελματικό 
ποδόσφαιρο. 

Επικαλούμενοι τον κίνδυνο ανεπανόρθωτης βλάβης από την πρόοδο των 
έργων, οι 56 πολίτες κατέθεσαν στο ΣτΕ και αίτηση αναστολής της οικοδο¬ 
μικής άδειας και όλων των διοικητικών πράξεων που συναρτώνται μ αυτή. 

Η πρωτοβουλία της κατάθεσης της προσφυγής φιλοδοξεί να αποτελέσει 
μια ακόμη ψηφίδα στον πολύμορφο αγώνα των κατοίκων της Ν. Φιλα¬ 
δέλφειας - Ν. Χαλκηδόνας και ολόκληρης της Αττικής, για την οριστική 
αποτροπή ενός δρομολογημένου περιβαλλοντικού εγκλήματος. Ενός αγώ¬ 
να που δίνεται στο όνομα της υπεράσπισης της πόλης, του άλσους και 
της ζωής των πολιτών και δεν πτοείται από την τρομοκρατία μιας δράκας 
τραμπούκων. 


ΑΓΙΑ ΖΩΝΗ II: ΑΕΗ ΗΤΑΝ ΑΤΥΧΗΜΑ, ΗΤΑΝ 
ΕΝΑ ΚΡΑΤΙΚΟ ΚΑΙ ΚΑΠΙΤΑΛΙΣΤΙΚΟ ΕΓΚΛΗΜΑ 


Η περιβαλλοντική καταστροφή του Σαρωνικού που προκλήθηκε από τη 
βύθιση στη Σαλαμίνα του σαπιο-κάραβου «Αγία Ζώνη II» δεν ήταν ατύ¬ 
χημα, όπως δεν ήταν ατυχήματα και δεν «έφταιγε η κακιά στιγμή», για το 
«Σάμινα» και το «Δύστος», την κατάρρευση της Ρικομέξ, το ολοκαύτωμα 
της Πάρνηθας, την έκρηξη στα διυλιστήρια των ΕΑΠΕ... 

Ηταν ένα κρατικό και καπιταλιστικό έγκλημα και φέρει ανεξίτηλη την υπο¬ 
γραφή δύο εκ των πλέον ληστρικών μερίδων του ελληνικού καπιταλισμού 
-του εφοπλισμού και της πετρελαιοβιομηχανίας- που μαζί με πολυεθνικούς 
μονοπωλιακούς ομίλους και μ επίκεντρο το λιμάνι και το δήμο του Πειραιά 
έχουν επιβάλει, σε μια περιοχή που εκτείνεται από τη Δραπετσώνα και το 
Κερατσίνι, μέχρι το Πέραμα, τον Ασπρόπυργο και την Ελευσίνα, μια ειδική 
οικονομική ζώνη, ένα καθεστώς πολιτικού και ταξικού απαρτχάιντ. 

Μέσα σ’ αυτό το «φιλικό προς τις επενδύσεις» περιβάλλον -όπου τα μέτρα 
προστασίας, τα αντιρρυπαντικά μέσα και οι υποδομές προστασίας των ερ¬ 
γαζομένων θεωρούνται περιττά έξοδα- έρχεται η καπιταλιστική ανάπτυξη 
της καταστροφής της φύσης, της ταξικής αφαίμαξης, της κοινωνικής λεη¬ 
λασίας. Οπως στο Ελληνικό, στις Σκουριές, στον Αχελώο. 

Παρ όλη την κυβερνητική προπαγάνδα, την αντιπολιτευτική σπέκουλα και 
την παραπληροφόρηση των ΜΜΕ, οι περιβαλλοντικές συνέπειες παραμέ¬ 


νουν ανυπολόγιστες και οι κρατικές ευθύνες ανεξίτηλες. Η πραγματική απά¬ 
ντηση και σ’ αυτό το κρατικό-καπιταλιστικό έγκλημα μπορεί να δοθεί μόνο 
στους δρόμους της Αντίστασης και του Αγώνα. 


Αναρχικές-αντιεξουσιαστικές, κομμουνιστικές συ)^ογικότητες, 

σύντροφοι-συντρόφισσες 



Φύλλο 1 % Δεκέμβρης 2017 


3 


ΥΠΟΓΕΙΟΠΟΙΗΣΗ 

ΕΡΓΟ ΤΑΦΟΠΛΑΚΑ ΓΙΑ ΤΗΚ ΠΟΛΗ ΜΑΣ 


Όσο κρατάει η υπόθεση «γήπεδο Μελισσανίδη», 
δηλαδή 4 χρόνια έως σήμερα, είναι γνωστό τοις 
πάσι πως η παρανομία, οι υπόγειες κινήσεις, οι 
τραμπούκικες επιθέσεις και το βασικότερο η πλή¬ 
ρης αδιαφορία για το άλσος, την πόλη και τους 
κατοίκους της, είναι τα μοναδικά συστατικά στοι¬ 
χεία του όλου εγχειρήματος . Όμως όσο προχω- 
ράει αυτή η ιστορία, τα στοιχεία αυτά «συνδυάζο¬ 
νται» και φέρνουν στην επιφάνεια πιο άμεσα και 
απτά προβλήματα για το λαό της Ν. Φιλαδέλφειας 
και της Ν. Χαλκηδόνας. Ό λόγος για τα παράπλευ¬ 
ρα έργα που πρέπει να γίνουν για να καταστήσουν 
δυνατό το επιχειρηματικό όνειρο του εν λόγω κα¬ 
πιταλιστή. 

Αρχής γενομένης από την υπογειοποίηση τμήμα¬ 
τος των δρόμων Πατριάρχου Κωνσταντίνου - 
Φωκών και Χρ. Σμύρνης, των δρόμων δηλαδή που 
«συναντούν» το γήπεδο. Το κατατεθειμένο σκε¬ 
πτικό είναι ότι τμήματα 
αυτών των οδικών αρ¬ 
τηριών να βυθιστούν 
ώστε να αποτελέσουν 
εισόδους για το γήπε¬ 
δο. Όυσιαστικά χάνεται 
η σύνδεση των οδών 
Χρ. Σμύρνης με Πατρι¬ 
άρχου Κωνσταντίνου 
και της τελευταίας με 
την Ιωνίας, που αποτε¬ 
λεί έναν από τους δρό¬ 
μους σύνδεσης της Ν. 

Φιλαδέλφειας αλλά και 
της Ν. Ιωνίας με τον Πε¬ 
ρισσό. Επίσης, η κίνηση 
σε κομβικούς δρόμους 
πέριξ των δρόμων 
αυτών, όπως η Ελ Αλα- 
μέιν, αχρηστεύεται. Η 
υπογειοποίηση μήκους 
275 μέτρων μόνο στον 
άξονα πατρ. Κωνστα¬ 
ντίνου - Φωκών, θα 
καταργήσει την κίνηση των οχημάτων σε αυτούς 
τους δρόμους, με αποτέλεσμα να επιβαρυνθεί ο 
κεντρικότερος δρόμος της περιοχής, η Α. Δεκε¬ 
λείας, ο οποίος προβλέπεται να γίνει ταχείας κυ¬ 
κλοφορίας (με δύο μεγάλους κυκλικούς κόμβους, 
χωρίς φανάρια). 

Συγκεκριμένα στο κομμάτι όπου η Φωκών συνα¬ 
ντά τη Δεκελείας και την Πίνδου θα δημιουργηθεί 
τεράστιος κόμβος σε σχήμα φασολιού, χωρίς ση¬ 
ματοδότες για τους πεζούς. Το ίδιο θα συμβεί και 
στην πλατεία Πατριάρχου, το κεντρικότερο σημείο 
της πόλης; θα κατασκευαστεί κυκλικός κόμβο χω¬ 
ρίς φανάρια για πεζούς. Η Δεκελείας θα μετατρα¬ 
πεί σε αρτηρία ταχείας κυκλοφορίας, για να εξυπη¬ 
ρετεί την κίνηση του γηπέδου, η πόλη θα κοπεί στα 
δύο και η πρόσβαση από τη μία πλευρά της στην 
άλλη θα αποτελεί παρακινδυνευμένη πρόκληση 


για τους κατοίκους της περιοχής. Προφανώς το 
κέντρο της πόλης θα λέγεται Αγιά Σόφιά. Αυτός 
είναι ο στόχος. Ας μην πούμε τι θα γίνεται στην πε¬ 
ριοχή τις μέρες που θα υπάρχει κάποιος αγώνας. 
Δυστυχώς, ο χώρος δεν επιτρέπει να σχολιάσουμε 
επίσης τις τοποθετήσεις της εταιρείας «ΔΙΚΕΦΑ- 
ΑΌΣ ΑΕ», όπως ότι η υπογειοποίηση βοηθά την 
πρόσβαση των πολιτών στο άλσος! 

Νέες πτυχές για τα παράπλευρα έργα υποδομής 
(που θα πληρωθούν με λεφτά της Περιφέρειας, 
δηλαδή με λεφτά του ελληνικού λαού) θα γίνονται 
συνεχώς γνωστές, αλλά ήδη πολλά ερωτήματα 
γεννιούνται. 

Γιατί να μετατραπεί η πόλη σε ένα τεράστιο εργο¬ 
τάξιο, το οποίο θα διαρκέσει χρόνια και που θα 
κάνει το βίο αβίωτο στους κατοίκους της; Η ποιό¬ 
τητα ζωής θα υποβαθμιστεί δραματικά. Όα μιλάμε 
προφανώς για άλλη πόλη, της οποίας μοναδικός 


λόγος ύπαρξης θα είναι η εξυπηρέτηση του γηπέ¬ 
δου και όχι η κάλυψη στοιχειωδών αναγκών, όπως 
είναι η μετακίνηση. Πολλές φορές η μεριά της ΑΕΚ 
μιλά για επιχειρηματική τόνωση και σωτηρία της 
περιοχής, μιας και το γήπεδο θα εξασφαλίσει εξω¬ 
τερικές οικονομίες ( όπως αρέσκονται να λένε οι 
οικονομολόγοι και οΐ ρΓθ] 0 εΐ ηη3η3§0Γ5) στις ντό¬ 
πιες εμπορικές επιχειρήσεις, αφού θα εκτινάξει τα 
κέρδη τους. Με μια λεωφόρο Δεκελείας δρόμο τα¬ 
χείας κυκλοφορίας, το μόνο σίγουρο είναι πως τα 
μαγαζιά εστίασης και διασκέδασης αλλά και μικρο- 
μεσαίες επιχειρήσεις (που είναι κυρίως εκατέρωθεν 
αυτού του δρόμου) θα ζημιωθούν. Δε θέλει πολλή 
φαντασία, αν αναλογιστούμε την ανάπτυξη των 
ίδιων επιχειρηματικών δραστηριοτήτων σε περιο¬ 
χές που τις διασχίζουν δρόμοι ταχείας κυκλοφορί¬ 
ας, όπως η Κηφισίας ή η Μεσογείων. 


Φεύγοντας λίγο από τον τοπικό χαρακτήρα, είναι 
πραγματικά άξιο απορίας αλλά και εκνευρισμού το 
πως θα χρηματοδοτηθούν αυτά τα έργα υποδο¬ 
μής. Όλα αυτά τα έργα θα γίνουν με λεφτά του 
δημοσίου και συγκεκριμένα από πόρους της Πε¬ 
ριφέρειας Αττικής και οι εκτιμήσεις «μιλούν» για 
κόστος 15 εκατομμυρίων. Δηλαδή για να γίνει 
λειτουργική και κερδοφόρα η επένδυση του καπι¬ 
ταλιστή, ο λαός θα πρέπει να βάλει το χέρι στην 
τσέπη για ένα έργο που όχι μόνο δε βελτιώνει τις 
συνθήκες διαβίωσής του, αλλά καταστρέφει την 
καθημερινότητά του. Και βέβαια, αυτό το ποσό 
θα προστεθεί στα ήδη προϋπολογισμένα 2Θ εκατ. 
που έχει «τάξει» η περιφερειάρχης για να οικο- 
δομηθεί το γήπεδο της ΑΕΚ. Το παράδειγμα των 
μαζικών δολοφονιών ανυποψίαστων ανθρώπων 
στη Δυτική Αττική, με ηθικούς αυτουργούς κυβέρ¬ 
νηση και Περιφέρεια, σε συνδυασμό με την «ανοι¬ 
χτοχέρα» Ρένα Δούρου 
για το γήπεδο Μελισ- 
σανίδη, δείχνει ακόμα 
πιο έκδηλα ένα σκάν¬ 
δαλο που θα γίνει για 
χάρη και για τα κέρδη 
ενός επιχειρηματία 
θυσιάζοντας βασικές 
ανθρώπινες συνθήκες 
διαβίωσης. Για αυτό το 
λόγο η παρουσία στο 
Περιφερειακό Συμβού¬ 
λιο την ήμερα που θα 
συζητηθεί το θέμα της 
υπογειοποίησης είναι 
κάτι παραπάνω από 
επιβεβλημένη. Γιατί κρί- 
νεται το μέλλον μιας 
ολόκληρης πόλης. 

ΥΓ. Αξιο «απορίας» 
είναι επίσης και το 
γεγονός, ότι η μέχρι 
πρότινος «στα κά¬ 
γκελα» υπέρ της ΑΕΚ, 
αντιπολίτευση στο δημοτικό συμβούλιο, κρατά 
μια πιο αμυντική στάση στις συνεδριάσεις των 
θεσμικών οργάνων για τη Μελέτη Περιβαλλοντι¬ 
κών Επιπτώσεων της μιας υπογειοποίησης (πατρ. 
Κωνσταντίνου - Φωκών). Είτε ως απούσα από τις 
συνεδριάσεις με το συγκεκριμένο θέμα στην ημε¬ 
ρήσια διάταξη, είτε με μετριοπαθείς τοποθετήσεις 
του τύπου: «να καθίσουν όλες οι μεριές και να συ¬ 
ζητήσουν για το καλό της πόλης». Εννοούν, φυσι¬ 
κά, «για το καλό της παράταξης στις επόμενες δη¬ 
μοτικές εκλογές», γιατί οι πολίτες καταλαβαίνουν 
τι πρόκειται να γίνει αν εφαρμοστούν αυτά τα κα¬ 
ταστροφικά σχέδια. Αυτή η υποκρισία της δημοτι¬ 
κής αντιπολίτευσης, όμως, είναι μια ακόμα ένδειξη 
για το μέγεθος και την καταστροφικότητα του 
σκανδάλου: ούτε τα τσιράκια του «αφεντικού» 
δεν τολμούν να υπερασπιστούν αυτό το σχέδιο. 



















Το Χαμπέρι, Φύλλο 19, Δεκέμβρης 2017 


οι ΝΕΕΣ ΤΡΑΜΠΟΥΚΙΚΕΣ ΕΠΙΘΕΣΕΙΣ ΤΟΥ ΙΔΙΩΤΙΚΟΥ ΣΤΡΑΤΟΥ ΜΕΑΙΣ- 
ΣΑΝΙΑΗ ΑΠΟΚΑΛΥΠΤΟΥΝ ΤΟΝ ΠΑΝΙΚΟ ΤΩΝ ΕΜΠΝΕΥΣΤΩΝ ΤΟΥΣ 

Η ΑΛΛΗΛΕΓΓΥΗ ΘΑ ΝΙΚΗΣΕΙ ΤΟ ΦΟΒΟ 


Την Παρασκευή 20 Οκτωβρίου, ο συντάκτης 
της εφημερίδας ΚΟΝΤΡΑ, Γεράσιμος Λιόντος, ο 
οποίος ασχολείται συστηματικά με την υπόθεση 
«γήπεδο Μελισσανίδη» και προβαίνει σε αποκα¬ 
λύψεις για διάφορες πτυχές αυτού του τεράστιου 
νομικού και περιβαλλοντικού σκανδάλου, βρέθηκε 
στο στόχαστρο του ιδιωτικού στρατού του «αφε¬ 
ντικού». Χούλιγκαν της ΑΕΚ, κινούμενοι με πομπή 
μηχανών, αφού διένυσαν ανενόχλητοι τη μισή 
Αθήνα, έφτασαν μέχρι τα Σεπόλια, όπου διαμένει 
ο δημοσιογράφος, έσπασαν τα τζάμια της εισόδου 
και έγραψαν υβριστικά και απειλητικά συνθήματα 
στην είσοδο της πολυκατοικίας και στα απέναντι 
σπίτια. 

Για το περιστατικό, ψήφισμα καταγγελίας εξέδω¬ 
σε ο Δήμος Φιλαδέλφειας-Χαλκηδόνας, το οποίο 
αναφέρει: 

«Πολλές φορές ως Δημοτικό Συμβούλιο έχουμε 
καταγγείλει γεγονότα βίας που έχουν λάβει μέ¬ 
ρος στην πόλη μας, μέχρι και εντός της ίδιας της 
αίθουσας του Δημοτικού Συμβουλίου. Ολα αυτά 
είχαν κοινή αιτία και κοινή πρόφαση, την ανέγερση 
του γηπέδου της ΑΕΚ Άγιά Σόφιά". Το προηγού¬ 
μενο διάστημα η πόλη μας είχε περάσει μια ιδιό¬ 
τυπη μορφή "ομηρίας" από δήθεν οπαδούς που 
επιθυμούσαν την ανέγερση του γηπέδου. Αυτή την 
στιγμή ενώ υποτίθεται ότι τα έργα της ανέγερσης 
έχουν ξεκινήσει γίναμε μάρτυρες μιας τραμπούκι- 
κης επίθεσης στην κατοικία του δημοσιογράφου 
Γεράσιμου Αιόντου καθότι μέσω του εντύπου του 
"Κόντρα" έχει διαφωνήσει με το συγκεκριμένο έργο 
καθώς και με το έργο της υπογειοποίησης. Η επί¬ 
θεση είχε κοινό στόχο με όλες τις προηγούμενες 
που έχει βιώσει η πόλη μας: την εγκαθίδρυση ενός 
κλίματος τρομοκρατίας και φόβου, την φίμωση 
οποιοσδήποτε διαφορετικής φωνής και άποψης 
πάνω στο συγκεκριμένο σχέδιο που υλοποιείται 
στην πόλη μας. Σε αυτό το σημείο θα πρέπει να 
γίνει ξεκάθαρο ότι αντικείμενο των συγκεκριμένων 
επιθέσεων επί της ουσίας δεν είναι οι άνθρωποι 
που τις υφίστανται, αλλά το δικαίωμα του καθενός 
να εκφραστεί ελεύθερα και δημοκρατικά, το δικαί¬ 
ωμα να εκφέρει οποιοσδήποτε ελεύθερα την άπο¬ 
ψη του, η ίδια η δημοκρατία. 

Ως Δημοτικό Συμβούλιο καταδικάζουμε τέτοιου 
είδους ενέργειες και δηλώνουμε ρητά πως η δημο¬ 
κρατία είναι το ύψιστο αγαθό που οφείλουμε όλοι 
μας να διαφυλάξουμε και να υπερασπιστούμε. Η 
πόλη μας δεν μπορεί να συζητάει για ένα έργο υπό 
το κλίμα φόβου και τρομοκρατίας και ιδίως υπό 
την απουσία δημοκρατίας καθότι τότε η ίδια η συ¬ 
ζήτηση παύει να υφίσταται ως έννοια και συνεπώς 
η ίδια δημοκρατία ακυρώνεται». 

Δίγες μέρες αργότερα, και αφού είχε μεσολαβήσει 
η κατάθεση της προσφυγής 56 πολιτών στο ΣτΕ 
ενάντια στην παράνομη και διάτρητη οικοδομική 
άδεια για το γήπεδο Μελισσανίδη, στις 10 Νοέμ¬ 
βρη του 2017, η Μαριλένα Ιατρίδου, συνταξιούχος 
πολιτικός μηχανικός, πολίτισσα που συμμετέχει 


εδώ και δεκαετίες σε κινήματα για την αποτροπή 
περιβαλλοντικών εγκλημάτων και προσφεύγουσα 
στο ΣτΕ, βρήκε στον τηλεφωνητή της μήνυμα με 
απειλητικό περιεχόμενο κατά της ζωής της από 
χούλιγκαν, το οποίο ανέφερε πως έχουν στοχοποι- 
ήσει τους 56 προσφεύγοντες, γνωρίζουν τα ονό¬ 
ματα και τις διευθύνσεις τους και θα τους κάψουν 
τα σπίτια! Ολα αυτά, φυσικά, με κοινή αιτία και 
πρόφαση την αντίσταση στο σχέδιο Μελισσανίδη 
για την περιοχή. 

Η πρωτοβουλία των 56 πολιτών σε ανακοίνωση 
καταγγελίας που εξέδωσε για το περιστατικό ανα¬ 
φέρει: 

«Επειδή η πρωτοβουλία των πολιτών δεν έδωσε 
στη δημοσιότητα τα ονόματα αυτών που υπέγρα¬ 
ψαν την προσφυγή, είναι φανερό ότι αυτά γνωστο¬ 
ποιήθηκαν από τους αντίδικους, που είναι η διοίκη¬ 
ση της Ερασιτεχνικής ΑΕΚ και η «Δικέφαλος 1924» 
ΑΕ. Αυτοί είναι και οι αποκλειστικά υπεύθυνοι για 
κάθε τέτοια ενέργεια. Είναι προφανές ότι βρισκό¬ 
μαστε σε μια προσπάθεια άσκησης τρομοκρατίας 
με μεθόδους μαφίας. Μεθόδους που εφαρμόζο¬ 
νται συστηματικά από την άνοιξη του 2014 στη 
Νέα Φιλαδέλφεια, τις οποίες και καταγγείλαμε εκ 
νέου στην πρώτη ανακοίνωση της Πρωτοβουλίας 
των 56 πολιτών. Μεθόδους που το μόνο που απο¬ 
καλύπτουν είναι ο πανικός των εμπνευστών τους». 
Επίθεση χούλιγκαν σε σπίτι μαχόμενου δημοσιο¬ 
γράφου, στοχοποίηση πολιτών και διαρροές (και 
δημοσιοποίηση παλαιότερα) ονομάτων προσφεύ- 
γοντων στο ΣτΕ προς ...αξιοποίηση από τον πάντα 
πρόθυμο οπαδικό Τύπο, απειλητικό τηλεφώνημα 
μαφιόζικων κύκλων σε πολίτισσα με πολύχρονη 
περιβαλλοντική δράση. Τα πρόσφατα αυτά πε¬ 
ριστατικά άσκησης τρομοκρατίας με μεθόδους 
μαφίας έρχονται πολύ σύντομα να διαψεύσουν 
όσους περίμεναν πως μετά την έγκριση της διάτρη¬ 
της άδειας και την έναρξη των εργασιών στο οικό¬ 
πεδο θα έκλεινε ο κύκλος της συστηματικής βίας 
που συνοδεύει τα τελευταία τέσσερα χρόνια το 
ληστρικό επενδυτικό πλάνο της Δικέφαλος 1924, 
συμφερόντων Μελισσανίδη. 

Ενας κύκλος βίας που ξεκινάει το φθινόπωρο του 
2013 όταν πρωτοπαρουσιάστηκε το ρΓθ]θεΐ Αγιά- 
Σοφιά, με τη διάλυση των δημοτικών συμβουλίων 
και την πολιορκία προεκλογικών συγκεντρώσεων, 
και καταλήγει σε δημόσιες και προσωποποιημένες 
επιθέσεις και βανδαλισμούς με την πολιτική ανοχή 
και υποστήριξη της κυβέρνησης και με την πλήρη 
κάλυψη των ΜΑΤ. Πιο συγκεκριμένα, στις αρχές 
Ιούνη του 2014, κάτοικος της Νέας Φιλαδέλφει¬ 
ας, βρήκε στο παρμπρίζ του αυτοκινήτου του μια 
σφαίρα, τυλιγμένη σε ένα σημείωμα που έγραφε: 
«Εχεις και μια κόρη ε; / ΑΕΚ». Τις επόμενες μέρες, 
η βία έφτασε στο αποκορύφωμά της, όταν στις 
20 Ιούνη του 2014 εκδηλώθηκαν δολοφονικές 
επιθέσεις οπαδών της Οπ§ΐη3ΐ 21 στη συγκέντρω¬ 
ση του Συντονιστικού Κατοίκων ΝΦ-ΝΧ και Γύρω 


Περιοχών ενάντια στο Ρυθμιστικό Σχέδιο και πα¬ 
ράλληλα επιχειρήθηκε απόπειρα εμπρησμού της 
Στρούγκας, ενώ τρεις μέρες μετά διαλύθηκε ανοι¬ 
χτή συζήτηση που διοργάνωνε ο δήμος. Τους επό¬ 
μενους μήνες ακολουθούν: επίθεση σε σπίτι πολίτη 
που είχε καταθέσει και εκείνος προσφυγή στο ΣτΕ 
τότε για το επίμαχο ζήτημα καθώς και τραυματι¬ 
σμός γνωστού δημοσιογράφου της πόλης, του 
Μανώλη Καμπούρη. 

Φέτος, είχαμε ξανά νέα επίθεση στο χώρο της 
Στρούγκας, στο δημαρχείο, ξυλοδαρμό του προ¬ 
έδρου του δημοτικού συμβουλίου καθώς και φθο¬ 
ρές σε υπό ανέγερση οικοδομή συγγενούς του δη¬ 
μάρχου, ενώ την πλήρη συνεργασία του ιδιωτικού 
στρατού με τις δυνάμεις καταστολής συνάντησαν 
οι συμμετέχοντες στην πορεία αλληλεγγύης στη 
Στρούγκα στις 16 Μαρτίου. Η δολοφονική επίθεση 
που εκδηλώθηκε επίσης στις 27/4/2017, στην εκ¬ 
δήλωση της ΑΝΤΑΡΣΥΑ στο Πνευματικό Κέντρο, 
και η πολιορκία της συγκέντρωσης της 15ης Μάη 
ήταν οι τελευταίες πράξεις επιβολής ταξικού απαρ¬ 
τχάιντ στη γειτονιά. 

Υστερα από όλα αυτά, για να ευθυμήσουμε, που 
λένε, παραθέτουμε τμήμα της ανακοίνωσης που 
εξέδωσε η ΠΑΕ ΑΕΚ για να αποσείσει μάταια τις 
ευθύνες της για τη διαρροή «εκεί που πρέπει» των 
ονομάτων των 56 πολιτών: «Δηλώνουμε ξεκάθα¬ 
ρα ότι ουδεμία σχέση μπορεί να έχουμε με τέτοιες 
αισχρές προβοκάτσιες από τις πολλές που έχουν 
κατασκευαστεί εναντίον της ομάδας μας και των 
φιλάθλων μας όλο αυτό το διάστημα, μέχρι την 
νόμιμη καθ’ όλα έκδοση της οικοδομικής άδειας 
αλλά και μετά. Η ΑΕΚ σε όλη τη διάρκεια αυτής 
της επίπονης διαδικασίας κινήθηκε με μοναδικό 
γνώμονα τη νομιμότητα σεβόμενη απόλυτα τις δι¬ 
ατάξεις του ελληνικού Συντάγματος, αλλά και της 
κείμενης νομοθεσίας, ενώ οι φίλαθλοί μας έχουν 
επιδείξει και εξακολουθούν να το κάνουν πρωτο¬ 
φανή αυτοσυγκράτηση σε όλες τις προκλήσεις, 
αλλά και τις ιταμές προσβολές τις οποίες δέχθηκαν 
ακριβώς γιατί υποστήριξαν από την πρώτη στιγμή 
το αυτονόητο». 

Ωστόσο, ο μεγαλοκαπιταλιστής, ηθικός αυτουρ¬ 
γός αυτών των επεισοδίων, γνωρίζει καλά πως 
όσο διευρύνεται η αντίσταση και η αλληλεγγύη 
στον αγώνα των κατοίκων για την υπεράσπιση της 
πόλης και του άλσους τόσο πιο ισχυρά εμπόδια θα 
παρουσιάζονται στα σχέδια του να ισοπεδώσει τη 
γειτονιά, να αρπάξει τον φυσικό πλούτο της και να 
μετατρέψει την ευρύτερη περιοχή (Προμπονάς-Ρι- 
ζούπολη) σε φέουδό του. Γνωρίζει ακόμα πως οι 
νέες τραμπούκικες επιθέσεις όχι μόνο δε φοβίζουν 
αυτούς εναντίον των οποίων εκδηλώνονται, αλλά 
μόνο αποκαλύπτουν τον πανικό που έχει καταλά¬ 
βει το σύστημα Μελισσανίδη, με αποτέλεσμα να 
πετυχαίνουν το αντίθετο από το επιδιωκόμενο 
αποτέλεσμα. Να δυναμώνουν την αλληλεγγύη και 
την αντίσταση. Και αυτός είναι ο μεγαλύτερος φό¬ 
βος τους. 



